Μελέτη του επιπολασμού της ονυχομυκητίασης σε ασθενείς με ψωριασική ονυχία που δε λαμβάνουν ανοσοκατασταλτική θεραπεία
Creators: name: Τσεντεμεΐδου, Αικατερίνη Θεόδωρου
Publisher: name: Aristotle University of Thessaloniki
Year: 2017
Subjects: ψωριασική ονυχία
ονυχομυκητίαση
επιπολασμός
nail psoriasis
onychomycosis
prevalence

description: Η ψωριασική ονυχία και η ονυχομυκητίαση συχνά δε διακρίνονται κλινικά, ενώ μπορεί και να συνυπάρχουν, γεγονός που επιπλέκει την πορεία και των δύο νόσων. Δεν είναι ξεκάθαρο εάν οι ψωριασικές βλάβες των ονύχων προδιαθέτουν σε μυκητιασική λοίμωξη. ΣΚΟΠΟΣ: Η ανεύρεση του επιπολασμού της ονυχομυκητίασης σε ασθενείς με ψωριασική ονυχία που δε λαμβάνουν ανοσοκατασταλτική θεραπεία, η οποία αποτελεί ανεξάρτητο παράγοντα κινδύνου για μυκητιασικές λοιμώξεις. ΥΛΙΚΑ &amp; ΜΕΘΟΔΟΙ: Το ερευνητικό ερώτημα απαντήθηκε με μια μελέτη χρονικής στιγμής. Ασθενείς με NAPSI &gt;0 και κλινική διάγνωση ψωρίασης επιλέχθηκαν για συμμετοχή στο Ιατρείο Ψωρίασης της Β’ Πανεπιστημιακής Δερματολογικής Κλινικής του Α.Π.Θ. το χρονικό διάστημα 10/2016 με 02/2017. Επί κλινικής υποψίας ονυχομυκητίασης λαμβανόταν δείγμα όνυχα και γινόταν άμεση μικροσκόπηση σε διάλυμα ΚΟΗ 15% και καλλιέργεια. Μια σειρά από κλινικά και δημογραφικά χαρακτηριστικά των ασθενών καταγράφηκαν και ελέγχθηκε η συσχέτισή τους με την ονυχομυκητίαση εφαρμόζοντας το t-test για ποσοτικές και το κριτήριο χ2 για ποιοτικές μεταβλητές. ΑΠΟΤΕΛΕΣΜΑΤΑ: Επιλέχθηκαν 23 ασθενείς, 20 άντρες και 3 γυναίκες, με μέση ηλικία 53,43 έτη (48,25, 58,62) και μέσο target-NAPSI 10,72 (9,62, 11,77). Το 30,43% των ασθενών έπασχαν από ονυχομυκητίαση. Στο 42,87% των περιπτώσεων απομονώθηκαν ζυμομύκητες, στο 42,87% μη δερματοφυτικοί νηματοειδείς μύκητες και στο 14,29% T. rubrum. Η λοίμωξη εντοπιζόταν σχεδόν εξίσου στα χέρια (42,86%) και τα πόδια (57,14%) των ασθενών. ΣΥΜΠΕΡΑΣΜΑ: Ο επιπολασμός της ονυχομυκητίασης στους ασθενείς με ψωριασική ονυχία είναι μεγαλύτερος από τον αντίστοιχο στον γενικό πληθυσμό της χώρας (15-20%), γεγονός που δηλώνει συσχέτιση των δύο νόσων. Η υπερίσχυση ζυμομυκήτων και νηματοειδών μυκήτων μεταξύ των παθογόνων και το χαμηλό ποσοστό δερματόφυτων υποδηλώνουν, ότι τα πάσχοντα από ψωρίαση νύχια είναι ανθεκτικά σε δερματοφυτική λοίμωξη. Μεγαλύτερες μελέτες πρέπει να διερευνήσουν περαιτέρω το ερευνητικό αυτό ερώτημα
description: Nail psoriasis and onychomycosis can often be hard to differentiate clinically and may coexist, complicating each other’s course. It is not clear yet, whether psoriasis lesions of the nails predispose to fungal infections. AIM: To determine the prevalence of onychomycosis among patients with nail psoriasis not being treated with immunosuppressive agents, which constitute an independent risk factor for fungal infections. MATERIAL AND METHODS: The research question was answered by performing a cross-sectional study. Patients with NAPSI &gt;0 and a clinical diagnosis of psoriasis were recruited at the Psoriasis Outpatient Department of the 2nd University Dermatology Clinic of AUTH from 10/2016 till 02/2017. If onychomycosis was clinically suspected, nail samples were collected and direct microscopy with 15% KOH solution and culture were performed. A series of clinical and demographic data was collected as well, and its association with onychomycosis was tested by performing t test for quantitative and chi square test for qualitative variables. RESULTS: 23 patients were recruited, 20 men and 3 women, with a mean age of 53.43 years (48.25, 58.62) and a mean target-NAPSI score of 10.72 (9.62, 11.77). 30.43% of patients tested positive for onychomycosis. Yeasts were isolated in 42.87% of cases, non-dermatophyte filamentous fungi in 42.87% and T. rubrum in 14.29%. Infection cases were almost equally distributed between fingernails (42.86%) and toenails (57.14%). CONCLUSION: The prevalence of onychomycosis among nail psoriasis patients is higher than that among the general population of the country (15-20%) and this demonstrates the association between the two diseases. The predominance of yeasts and filamentous fungi. among isolated pathogens and the small percentage of dermatophytes imply that nails with psoriasis lesions are resistant to dermatophyte infections. Bigger studies must be conducted in order for this research question to be further investigated